Nuwe vel Die wetenskaplikes by Clinique se nuwe Youth Surge Night Age Decelerating Night Moisturizer (R560) gebruik sirtuin-tegnologie. Dié nuwe tegnologie boots ’n natuurlike vel-proteïen na en help jou vel om lyntjies en plooie te versag. Resepte: Toor met eiers | Netwerk24
Deur Karen Hart 03 Januarie 2020 05:00
Met ’n eier kan jy ver kom – dis so ongelooflik veelsydig. Of jy nou kook of bak, soet of sout – dis ’n regte staatmaker. Jy kan die ongelooflikste disse met dié eenvoudige bestanddeel optower.
Lewer 8 klein tertjies
3 groot velle filodeeg
5 eetlepels botter, gesmelt
1 x 100 g-pakkie aspersiepunte, stammetjies in stukkies gesny, punte heel gehou
100 g hamstukkies
3 eetlepels sprietuie (spring onion), versnipper
Verf elke vel filodeeg met botter en sny elkeen in 8 vierkante.
Sit 3 vierkante op mekaar in elk van die 8 gate van ’n muffinpan. Knip die punte wat oorhang effens korter.
Verdeel die aspersiestammetjies, ham en sprietuie tussen die 8 filo-nessies. Klits die eiers en room saam en geur met sout en peper. Giet dié mengsel bo-op die vulsel in elk van die nessies.
Rangskik die aspersiepunte bo-op elke nessie en bak in ’n voorverhitte oond van 180 °C vir ongeveer 20 minute of tot geset en goud van kleur.
3 koppies hoenderaftreksel, kokend warm
1 brandrissie, pitjies verwyder en fyngekap
2 wortels, geskil en fyngekap
2 tamaties, geskil, pitjies verwyder en gekap
2 koppies gaar hoender, ontbeen, vel verwyder en in stukkies gebreek
Verhit die olie in ’n kastrol en braai die ui tot deurskynend.
Voeg die rys by en roerbraai vir ’n minuut of twee.
Giet die aftreksel en pietersielie by en geur met sout en peper. Bedek die kastrol en laat sowat 25 minute oor lae hitte prut.
Verhit die olie in ’n kastrol en braai die uie daarin tot sag.
Voeg die knoffel, brandrissie, wortels en seldery by en braai vir ’n paar minute.
Roer die speserye by en braai vir nog ’n paar minute voordat jy die aftreksel en pietersielie byvoeg.
Voeg die tamatie en die gemengde kruie by en laat ongeveer 15 minute lank onbedek kook.
Roer die gaar hoender saam met die koljander en eierskywe by die rys.
Hou ’n paar eierskywe en ’n bietjie koljander eenkant vir versiering.
Roer die kerriesous deur die rysmengsel en versier met die skyfies eier en vars koljanderblaartjies.
Vir ’n lekker ontbytgereg kan jy stukkies brosgebraaide spek en gestoomde skelvis of gerookte snoek in plaas van die gaar hoender gebruik.
Bobotiefrittata met mangosambal
1 ryp, maar ferm mango, geskil en in blokkies gesny
1 rooi-ui, fyngekap ½ van elk rooi, geel en groen soetrissie, in blokkies gekap
2 eetlepels lemmetjie- of suurlemoensap
1 groen brandrissie, pitjies en naatjies verwyder en fyngekap
1 x 1 cm-stuk vars gemmer, geskil en fyngekap of gerasper
¹/3 teelepel fyn naeltjies
Meng al die bestanddele en skep in ’n opdienbakkie. Bedek met kleefplastiek en hou eenkant.
Verhit die olie en botter in ’n pan en braai die ui tot goudbruin.
Roer die brandrissie, gemmer en knoffel by en braai vir nog ’n minuut of twee voordat jy die naeltjies, gemengde kruie, kerriepoeier en borrie byvoeg. As jy bang is vir aanbrand, kan jy ’n bietjie water byvoeg.
Roer die maalvleis by en maak liggies los met ’n vurk om te keer dat klonte vorm. Braai totdat die maalvleis verkleur het. Voeg die aftreksel, suurlemoensap en blatjang by en laat prut vir ongeveer 15 – 20 minute.
Druk die lourierblare in die maalvleismengsel in.
Klits die eiers en melk saam, geur met sout en peper en giet bo-oor die mengsel in die pan. Gee die eiermengsel kans om te stol, ongeveer 5 – 7 minute.
Sit die pan in ’n voorverhitte oond van 180 °C vir ongeveer 15 minute of totdat die frittata heeltemal gestol het. Sny in skywe en bedien met die mangosambal.
4 koppies witasyn
1 groot beet (of 3 kleintjies), geskil en in blokkies gesny
4 hardgekookte eiers, afgedop
12 – 16 jongaartappeltjies, met skil en al gaar, maar ferm gekook
½ komkommer, in dun skyfies gesny
’n Paar takkies vars dille (opsioneel)
Kook die asyn, suiker en sout saam in ’n kastrol. Roer af en toe sodat die suiker en sout kan oplos.
Voeg die beetblokkies by en kook vir 25 – 30 minute of totdat die beet sag en gaar is.
Skep die beet uit met ’n gaatjieslepel en hou eenkant om af te koel. Laat die vloeistof afkoel en giet dit in ’n fles met ’n skroefdeksel. Sit die eiers in die vloeistof in die fles vir minstens 2 ure.
Meng die olie, suurlemoensap en die pietersielie met die warm aartappels.
Geur met sout en peper na smaak. Pak die blaarslaai op ’n slaaibord en rangskik die aartappels (gehalveer as jy wil), komkommerskyfies en beetblokkies bo-op. Sny die eiers in die helfte deur en rangskik bo-op.
Garneer met die dilletakkies of sprinkel ekstra gekapte pietersielie bo-oor.
Saadbroodjies met konfetti-roereier
2/3 koppie volkoringmeel
1½ koppies hawermout (oats)
1 teelepel kremetart (cream of tartar)
½ koppie gemengde sade
Ekstra gemengde saad
¼ koppie room (of melk)
7 songedroogde tamaties, in klein stukkies gesny
7 basiliekruidblare (basil), in klein stukkies gesny
7 ontpitte swart olywe
Meng die droë bestanddele in ’n groot mengbak.
Meng die heuning, melk, water en eier in ’n kleiner mengbak en roer by die droë bestanddele.
Smeer 8 mini-broodpannetjies met botter en sprinkel van die ekstra gemengde saad in die pannetjies.
Verdeel die deeg tussen die pannetjies en sprinkel ’n bietjie saad bo-oor. Bak vir 30 – 35 minute in ’n voorverhitte oond van 180 °C.
Smelt die botter in ’n groot pan oor matige hitte.
Klits die eier en room en giet in die pan. Wag totdat die eier begin stol voordat jy ’n houtlepel gebruik om dit in sagte krulle te skraap. Sprinkel die res van die bestanddele bo-oor, geur met sout en peper en skraap weer met die houtlepel in krulle.
Moenie dat die eiermengsel heeltemal droog kook nie. Roereier is op sy beste as dit nog so effens klam is. Bedien onmiddellik saam met die saadbroodjies.
Omelet met romerige tuna-en-preivulsel
1 kleinerige ui
3 groterige preie (leeks), skoongemaak en in ringe gesny
½ koppie hoender- of groente-aftreksel
1 x 125 g-blikkie gevlokte tuna, gedreineer
(Dié hoeveelhede is per persoon. Jy gaan vier of ses keer die hoeveelhede van dié bestanddele nodig het, maar dis beter om dit een vir een aan te maak.)
Verhit die botter in ’n pan en braai die ui, knoffel en preie daarin tot sag.
Roer die meel, pietersielie en sout en peper by en braai vir nog ’n minuut of twee voordat jy die aftreksel en melk bietjie vir bietjie byvoeg terwyl jy aanhoudend roer.
Laat liggies prut terwyl jy roer totdat die mengsel dik begin word. Roer die tuna by en haal van die stoof af.
Smelt die botter in ’n kleinerige pan.
Klits die eiers tot lig en giet dadelik in die pan.
Laat die omelet begin stol voordat jy dit met ’n spaan omdraai sodat die ander kant ook kan stol en mooi goud kan braai.
Keer op ’n bord uit en skep ’n paar lepels van die vulsel op die een kant voordat jy dit toevou en dit in ’n lou oond warm hou terwyl jy die res maak. Herhaal totdat jy 4 (of 6) omelette gemaak het.
200 g gemmerkoekies, fyngekap
1 x 397 g-blikkie kondensmelk
5 eetlepels strooisuiker (castor sugar)
Meng die fyngekapte koekies met die gesmelte botter en druk vas op die bodem van 20 cm-tertbord.
Klits die eiergele, suurlemoenskil en -sap saam tot dik en romerig. Klits die kondensmelk by en giet die mengsel bo-op die koekiekors. Klits die eierwitte styf terwyl jy die strooisuiker ’n lepelvol op ’n slag bygooi en meng.
Moenie té styf klits nie. Skep die meringue-mengsel bo-op die vulsel en versprei mooi sodat dit heeltemal bedek is en oral tot teen die kante van die tertbak raak. Bak in ’n voorverhitte oond van 180 °C vir 25 minute.
Laat heeltemal afkoel voordat jy die tert bedien.
Meer oor: Kos | Kuier | Resepte | Eiers